|  |
| --- |
| \\SOSA\Data\Informatique Sverige\Kunder\Banedanmark\Nyt design, efterår 2020\Grafik\Rapport forside\bane\bane_hvid.gif\\SOSA\Data\Informatique Sverige\Kunder\Banedanmark\Nyt design, efterår 2020\Grafik\Rapport forside\Fotos\1.jpg |
|  |
| Bilag 7.1  Arbejdsmiljøkoordinering – under udførelsen  NFBR0467 - Oslo Plads Syd trappe til perron og spor 12 |

**Indhold**

1 Indledning 4

2 Arbejdsmiljøkoordinering – rammesætning 5

2.1 Målsætning 5

2.2 Afgrænsning, beføjelser, pligter og møder 5

2.2.1 AMK-B’s beføjelser 6

2.2.2 AMK-B’s pligter, herunder mødedeltagelse 6

2.2.2.1 Før udførelse: 6

2.2.2.2 Under udførelse: 6

2.2.2.3 Møder: 7

2.2.2.3.1 Opstartsmøde mellem AMK-B og Banedanmark: 7

3 Månedlige statusmøder mellem AMK-B og Banedanmark: 7

4 Øvrige møder: 7

5 Overdragelse af koordineringen mellem AMK-P og AMK-B 7

6 Særligt Farligt Arbejde 8

7 Koordinering af arbejdsmiljøet 10

8 Anmeldelse af byggepladsen 10

9 Plan for Sikkerhed og Sundhed 10

10 Lovpligtige sikkerhedsopstartsmøder 10

11 Sikkerhedsmøder, herunder koordinerende sikkerhedsmøder 11

12 Sikkershedsmøder 11

13 Koordinerende sikkerhedsmøder 12

14 Sikkerhedsrunderinger på byggepladsen/arbejdsområderne 12

15 Afgrænsning af byggepladsen 12

16 Beredskabsplan og øvelser 12

17 Arbejdstilsynet 13

18 Arbejdsulykker og arbejdstimer 14

19 Arbejdsmiljøjournal 15

# Indledning

Nærværende bilag beskriver de kriterier, som Arbejdsmiljøkoordinatoren skal arbejde og agere efter. Arbejdsmiljøkoordinatoren varetager Banedanmarks pligter – i henhold til Kontrakten – under projektets udførelse.

Punkt 2 vedrører krav i forbindelse med leverancer og organisering fra Arbejdsmiljøkoordinatoren, under opfyldelse af Banedanmarks ansvar som bygherre. Punkt 3 vedrører pligterne og opgaverne som Arbejdsmiljøkoordinatoren skal udføre på vegne af Banedanmark som bygherre.

Arbejdsmiljøkoordinatoren er forpligtet til altid at anvende Banedanmarks anviste paradigmer til håndtering af arbejdsmiljø, eksempelvis paradigme til dagsorden og referat, angivet på www.bane.dk (se: [Leverandør og Arbejdsmiljø](https://www.bane.dk/da/Leverandoer/Krav/Arbejdsmiljoe#accordion=))

# Arbejdsmiljøkoordinering – rammesætning

Beskrivelsen dækker arbejdsmiljøkoordinatorydelser i udførelsesfasen og i henhold til Arbejdstilsynets bekendtgørelse 117 af 5. februar 2013 om bygherrens pligter, (herefter benævnt Bekendtgørelse 117) inklusive bilag samt Banedanmarks præcisering heraf i Kontraktens Bilag 7 - *Arbejdsmiljøkrav – ved Hovedentrepriser*. Arbejdsmiljøkoordineringen følger hovedtidsplanen.

* Bygherren er Banedanmark
* Arbejdsmiljøkoordinator under udførelsen benævnes: AMK-B
* Arbejdsmiljøkoordinator under projekteringen benævnes: AMK-P

Banedanmarks tilsyn med arbejdsmiljøkoordineringen benævnes som AMK-tilsyn.

Ved anvendelse af begrebet ”Entreprenører” i nærværende bilag, menes der både entreprenøren samt potentielle underentreprenører, leverandører samt underleverandører.

## Målsætning

AMK-B skal på vegne af Banedanmark:

1. Levere ydelsen med udgangspunkt i Banedanmarks Arbejdsmiljøpolitik
2. Koordinere arbejdsgivernes foranstaltninger til fremme af de beskæftigedes sikkerhed og sundhed i fællesområderne
3. Sikre arbejdsgivernes medvirken til planlægning og afgrænsning
4. Sikre at Banedanmark kan udføre samt vedligeholde infrastrukturen sikkerhed- og sundhedsmæssigt fuldt forsvarligt

## Afgrænsning, beføjelser, pligter og møder

Ydelsens omfang præciseres i aftalen med Banedanmarks arbejdsmiljøkoordinator-tilsyn (AMK-tilsyn), hvor der tages højde for den aktuelle opgaves størrelse, karakter og kompleksitet. Ydelsens omfang er beskrevet nedenfor. Ved eventuelle ændringer i omfanget af arbejdsmiljøkoordinering, efter aftaleindgåelse, skal der udarbejdes en ny skriftlig aftale herom.

AMK-B skal som minimum have arbejdsmiljøkoordinatoruddannelsen og gerne baneerfaring. AMK-B betragtes af Banedanmark som en nøgleperson i henhold til kontraktbetingelserne.

Uanset AMK-B’s ansættelsesforhold varetager AMK-B Banedanmarks forpligtelser i forbindelse med arbejdsmiljøkoordinering og optræder i den forbindelse på vegne af Banedanmark. Det kræves, at AMK-B har en synlig angivelse af et Banedanmark logo på – eksempelvis i form af en vest med Banedanmarks logo ud over sit arbejdstøj, eller et navneskilt med Banedanmarks logo på.

Organisatorisk refererer AMK-B direkte til AMK-tilsyn på projektet. Såfremt AMK-B varetages af Banedanmark, referer denne til Byggeledelsen.

### AMK-B’s beføjelser

AMK-B har beføjelse til at:

1. Komme med indsigelse til det projektmateriale, der bliver overdraget af AMK-P
2. Afvise projektmateriale hvis arbejdsmiljøhensyn ikke er indarbejdet i tilstrækkelig grad
3. Påpege nødvendige tiltag for at tilvejebringe sikkerheden under udførelsen
4. Kan stoppe arbejdet hvis væsentlige sikkerhedsbestemmelser ikke overholdes
5. Bortvise personer fra byggepladsen
6. Sørge for at de kontraktlige sanktionsmuligheder udnyttes

### AMK-B’s pligter, herunder mødedeltagelse

#### Før udførelse:

AMK-B skal:

1. Sikre sig, at byggepladsen er anmeldt til Arbejdstilsynet, og at anmeldelsen er udarbejdet korrekt.
2. Sikre modtagelse af Risikovurdering fra Entreprenøren senest 7 dage før projektgennemgangen, jf. Bilag 7 *Arbejdsmiljøkrav – ved Hovedentrepriser*, punkt 2.5.2.
3. Sikre at Entreprenørerne fremsender arbejdsbeskrivelser til AMK-B
4. Kende til relevant kontraktsmateriale og de arbejdsmiljømæssige forhold i projektet

#### Under udførelse:

AMK-B skal:

1. Planlægge og afholde Koordinerende Sikkerhedsmøder, jf. punkt 3.4
2. AMK-B skal sikre, at SFA fremgår af tidsplanen i Entreprenørens arbejdsplan, jf. SB § 13, jf. punkt 2.4
3. AMK-B skal på sikkerhedsmødet gennemgå Entreprenørens tidsplan for de kommende 14 dage
4. AMK-B skal på sikkerhedsmødet sikre at byggepladstegningen er opdateret og SFA fremgår af byggepladstegning(erne)
5. Koordinere at arbejdsgivernes (på byggepladsens) aktiviteter og arbejdsfaser, der udføres samtidigt, beskytter de ansatte imod sundhedsrisici samt forebygger ulykker
6. AMK-B skal sørge for, at alle arbejdsgiverne på pladsen er informeret om ændringer af tidsplaner for SFA, inden SFA gennemføres, jf. punkt 2.4
7. AMK-B skal sikre, at forhold, der er identificeret på AMK-B/Banedanmarks sikkerhedsrunderinger, angives i sikkerhedsreferatet med udførelsestidspunkt og ansvarlig, samt sikre at den ansvarlige fremsender dokumentation med billede eller på anden måde dokumentere at forholdet er rettet til
8. Sikre at Entreprenøren faciliterer og afholder egne sikkerhedsrunderinger for hele byggepladsen minimum en gang per uge, jf. Bilag 7 *Arbejdsmiljøkrav – ved Hovedentrepriser*, punkt 2.1.1.
9. Sikre at arbejdsgiverne anvender og bidrager til ajourføring af Plan for Sikkerhed og Sundhed
10. AMK-B skal sikre at SFA koordineres op mod grænseflader mellem andre projekter og arbejdspladser, jf. punkt 2.4
11. Sikre at koordinering sker under hensyntagen til det arbejdsmiljøarbejde, der er foretaget under projekteringen
12. AMK-B skal ved projektændringer opdatere Arbejdsmiljøloggen. Ændringer, der medfører væsentlige arbejdsmiljømæssige konsekvenser for driften, skal forelægges for Banedanmarks byggeledelse
13. Deltage i planlægning, møder samt beslutninger, der har indflydelse på arbejdsmiljøet
14. Sikre at arbejdsgiverne under anlægsarbejdet og på byggepladsen anvender de generelle forebyggelsesprincipper, jf. deres egen risikovurdering, (Herunder men ikke begrænset til forebyggelsesprincipperne i Bekendtgørelse 117, bilag 2, pkt. 2) på en sammenhængende måde
15. Sikre at Entreprenørerne fører kontrol med, at arbejdsprocesserne gennemføres efter forskrifterne.
16. Være personligt til stede i passende omfang på byggepladsen
17. Eskalere problemstillinger, som ikke kan løses på sikkerhedsmøderne, til byggeledelsen
18. AMK-B skal tillige påpege og koordinere uidentificerede arbejdsmiljørisici i fællesområderne på arbejdsområderne, herunder ikke beskrevet SFA, jf. punkt 2.4
19. Dokumentere forhold ved anvendelse af ovenstående beføjelser samt nedenstående pligter
20. Være særlig opmærksom på den sociale og teknologiske udvikling i samfundet samt anvende generelle og særlige forebyggelsesprincip­per for sikkerhed og sundhed i henhold til Bekendtgørelse 117, bilag 2

#### Møder:

##### Opstartsmøde mellem AMK-B og Banedanmark:

AMK-B skal snarest muligt efter Kontraktens indgåelse og senest inden mobiliseringen – og inden byggepladsens indretning fastlægges – have gennemført et indledende møde (opstartsmøde) med Banedanmark. Banedanmarks byggeledelse og AMK-tilsyn deltager i mødet.

AMK-B skal udarbejde dagsorden og referat fra mødet. AMK-B skal til mødet udarbejde og præsentere oplæg for, hvorledes koordinatoropgaven planlægges udført i hele projektets udførelsesperiode.

##### Månedlige statusmøder mellem AMK-B og Banedanmark:

AMK-B skal efter herefter afholde månedlige statusmøder med Banedanmarks byggeledelse og AMK-tilsyn. AMK-B skal indkalde, afholde og efterfølgende udarbejde referat fra møderne.

AMK-B skal mindst 3 dage før møderne fremsende statusrapport. Statusrapporten skal tage udgangspunkt i Banedanmark paradigmer og aftaler fra opstartsmødet med AMK-tilsynet og Banedanmark. Til udarbejdelse af dagsorden samt referat anvendes Banedanmarks paradigmer.

##### Øvrige møder:

1. Overdragelsesmøde mellem AMK-P og AMK-B, jf. nedenfor under punkt 2.4.
2. AMK-B skal deltage i projektgennemgangen mellem Banedanmark, de projekterende og Entreprenørerne, jf. SB 18 § 19.
3. AMK-B afholder sikkerhedsmøder, jf. nedenfor under punkt 3.4.
4. Hvis AMK-B udskiftes undervejs afholdes et overdragelsesmøde mellem henholdvis den nye og gamle AMK-B. AMK-tilsynet skal inviteres med til overdragelsesmødet.
5. AMK-B skal deltage på byggemøder, efter aftale med Banedanmark.
6. AMK-B skal være til rådighed for deltagelse i, og eventuelt opfølgning på, interne audits og tilsyn udført af Banedanmark.

## Overdragelse af koordineringen mellem AMK-P og AMK-B

Under projektering og planlægning er der udarbejdet en Plan for Sikkerhed og Sundhed (PSS), samt en arbejdsmiljølog og en arbejdsmiljøjournal. Materialet er vedlagt udbuddet.

AMK-P

1. Indkalder, tilrettelægger og iværksætter et overdragelsesmøde med AMK-B. Der forventes kun at være behov for ét overdragelsesmøde
2. Overleverer alt relevant materiale herunder PSS, inklusiv bilag vedrørende Særlig Farligt Arbejde, byggepladstegninger og tidsplan samt arbejdsmiljølog og arbejdsmiljøjournal til AMK-B
3. Udarbejder og distribuere referat af mødet
4. Udarbejder overdragelsesdokumentet mellem AMK-P og AMK-B til underskrift

AMK-B

1. Orienterer Banedanmarks AMK-B tilsyn og byggeledelse samt Entreprenørens byggeledelse, om hvornår opstartsmødet afholdes samt sikrer at disse deltager
2. Modtager alt relevant materiale herunder PSS, inklusiv bilag vedrørende Særlig Farligt Arbejde, byggepladstegninger og tidsplan samt arbejdsmiljølog og arbejdsmiljøjournal fra AMK-P
3. Sikrer, at de modtagne dokumenter har det nødvendige samt tilstrækkelige indhold til at kunne begynde AMK-B’s arbejde, som eksempelvis risikolog, tidsplaner, identifikation af SFA, PSS, arbejdsmiljøjournal og passende afgrænsning af bygge- og anlægsområdet eller del-områder
4. Har efterfølgende ansvar for at opfylde Banedanmarks forpligtelser i henhold til Bekendtgørelse 117 og nærværende dokument

Udgangspunktet for AMK-B’s koordinering af risici under udførelsen findes i materialet fra AMK-P.

Udskiftning af AMK-B sker i henhold til Kontraktens, punkt 17. Udskiftes AMK-B undervejs, skal den afgående AMK-B tilrettelægge og forestå overdragelsen samt anvende Banedanmarks overdragelsesparadigme herfor. Banedanmarks AMK-tilsyn skal deltage i overdragelsen.

Hvis samme virksomhed varetager AMK-P og AMK-B-rollen, skal Banedanmarks AMK-tilsyn være til stede under overdragelsesmødet.

## Særligt Farligt Arbejde

AMK-B skal koordinere arbejdsmiljørisici, herunder Særligt Farligt Arbejde (SFA), der er identificeret under projekteringen samt dokumenteret i Entreprenørens Risikovurdering, jf. Bilag 7 - *Arbejdsmiljøkrav – ved Hovedentrepriser*, punkt 2.5.2, og bilag til PSS.

Særligt Farligt Arbejde på Banedanmarks områder kan omfatte men er ikke begrænset til, følgende:

1. Arbejde, der indebærer særlig alvorlig risiko for at blive begravet, at synke ned eller at styrte ned på grund af aktiviteternes eller de anvendte arbejdsprocessers art eller på grund af arbejdspladsens eller bygværkers omgivelser
   * *For eksempel: arbejde på broer, sumpede adgangsveje og afvandingsgrøfter*
2. Påvirkning der indebærer særlig fare i forbindelse med biologiske og kemiske agenser, herunder hvis der er lovkrav om sundhedskontrol ved arbejdet.
   * *For eksempel: arbejde i rum med store forekomster af skimmelsvamp, kvartsstøv, svejserøg, arbejde med epoxy- eller polyuretanforbindelser (PUR), asbest-sanering, dieselos i omgivelser uden ventilation, anvendelse af sprængstoffer*
3. Udsættelse for støj og vibrationer
   * *For eksempel: støj fra maskiner eller materialer (fx skærver), vibrationer fra håndværktøj som en borehammer eller en vinkelsliber*
4. Arbejde med trykbærende redskaber og værktøj, hvor luft under højt tryk anvendes i en ikke-lukket proces.
   * *For eksempel: højtryksspuling, blæsning af kabler, og sandblæsning*
5. Arbejde nær højspænding eller steder med risiko for farlige mængder af statisk elektricitet
   * *For eksempel: arbejde nær køreledninger eller transformatorer*
6. Udsættelse for ioniserende og ikke-ioniserende stråling eller højenergi lyskilder
   * *For eksempel: arbejde med troxler, elektromagnetiske felter og laser-lys*
7. Arbejde der indebærer fare for drukning
   * *For eksempel: arbejdsopgaver på broer over vand eller andre opgaver, hvor man kan falde i vandet, Luftforsynet dykning (for eksempel inspektion eller svejsning)*
8. Arbejde i ’dybden’ (under jordoverflade-niveau)
   * *For eksempel; arbejde i udgravninger, brønde, banegrave og tunneller.*
9. Arbejde med tunge præfabrikerede elementer/emner
   * *For eksempel: arbejde med skinner, sveller, støjvægge, stationsudstyr, master, spuns og kantbjælker, brønde, betonrør og kabeltromler*
10. Arbejdssteder med vanskeligheder i forhold til at etablere hensigtsmæssige adgangs-, flugt- og redningsveje
    * *For eksempel: arbejde hvor der er langt til nærmeste offentlige køre-adgangsvej, baneanlæg med særligt omfattende skråningsanlæg, dæmninger og broer (længde og hældning)*
11. Arbejde i trafik, herunder biler, lastbiler og andre entreprenørmaskiner, samt tog og andet skinnekørende materiel
    * *For eksempel: arbejdsopgaver, hvor det ikke umiddelbart er muligt at adskille gående (personer) og kørende færdsel, envejskørsel*
12. Arbejde under snævre pladsforhold, svært tilgængelige rum eller ujævnt, tilgroet eller på anden måde vanskeligt arbejdsterræn.
    * *For eksempel: Indvendig inspektion og vedligehold af brokonstruktioner, krybekældre og lignende, armeringskonstruktioner som man arbejder ’inden i’. Trænge adgangsforhold langs sporet og på dæmninger og adgangsforhold hvor eksempelvis brombærkrat ikke er fjernet*
13. Arbejde med roterende, klemmende og/eller skærende værktøj/maskiner
    * *For eksempel: Arbejde med vinkelsliber, motorsav (for eksempel fælde buske og træer) eller løfteudstyr med hydraulikstyret fastholdelse af byrden (for eksempel en tiltrotator), ledningsarbejder (for eksempel styrede underboringer, strømpeforringer og cracking*
14. Arbejde under vanskeligt vejr og lysforhold
    * *For eksempel: arbejde om natten, i snestorm, i ekstrem varme eller kulde*
15. Arbejde, som indebærer anvendelse af sprængstoffer.
16. Arbejde i trykkammer.

Ovenstående liste udgør Banedanmarks liste over Særligt Farligt Arbejde i henhold til Bekendtgørelse 117, Bekendtgørelse 110 og Bekendtgørelse 2107 af 24. november 2021 om bygge- og anlægsarbejde. Opgaver og forhold der kan henføres til ovenstående 14 punkter skal som minimum inddrages i projektering, planlægning og under arbejdsmiljøkoordineringen.

# Koordinering af arbejdsmiljøet

## Anmeldelse af byggepladsen

AMK-B skal sikre sig, at byggepladsen er anmeldt til Arbejdstilsynet, og at anmeldelsen er udarbejdet korrekt.

Ved ændringer af det grundlæggende indhold (for eksempel ved ændring af byggepladsens fysiske placering eller ved forlængelse/forsinkelse af udførelsen) i en anmeldelse er det ligeledes AMK-B's opgave at sikre at anmeldelsen opdateres.

Byggepladsen er anmeldelsespligtig efter Bekendtgørelse 117, § 21 når:

* arbejdets forventede varighed overstiger 30 arbejdsdage og mindst 20 ansatte er beskæftiget samtidigt, eller
* den formodede arbejdsmængde overstiger 500 manddage

En kopi af anmeldelsen skal gøres tilgængelig for alle, der færdes på projektet, for eksempel på infotavle og på projektets Sharepoint (SPO)-side.

Anmeldelse skal foretages på en af Arbejdstilsynet udarbejdet blanket i elektronisk form og indeholde de i Bekendtgørelse 117, bilag 4 angivne oplysninger. Såfremt byggepladsen/arbejdsstedet ikke har en adresse angives i stedet GPS-koordinater.

## Plan for Sikkerhed og Sundhed

Koordineringsopgaven skal tage udgangspunkt i det overdragede materiale fra AMK-P. Herunder Plan for Sikkerhed og Sundhed (PSS), Arbejdsmiljølog og Arbejdsmiljøjournal.

Entreprenøren skal levere opdateringerne til AMK-B senest 5 arbejdsdage efter sikkerhedsopstartsmødet, jf. Bilag 7 *Arbejdsmiljøkrav – ved Hovedentrepriser,* punkt 2.5.1.

Entreprenøren leverer løbende bilagsdokumenter (eksempelvis tidsplan og byggepladstegninger), der skal være fysisk tilstede i PSS’en. AMK-B skal sikre at PSS inklusiv bilag altid er ajourført, så den afspejler de til enhver tid gældende forhold.

AMK-B skal sikre, at PSS er tilgængelig for alle arbejdsgiverne (herunder entreprenører og underentreprenører) og alle ansatte, på byggepladsen. Enten elektronisk eller i papirudgave.

AMK-B skal sikre at en opdateret version af PSS straks gøres tilgængelig for alle involverede parter. AMK-B skal på det efterfølgende sikkerhedsmøde orientere om opdateringen.

## Lovpligtige sikkerhedsopstartsmøder

AMK-B skal planlægge og afholde et eller flere sikkerhedsopstartsmøder for alle arbejdsgivere, herunder enkeltmandsvirksomheder, samt disses arbejdsmiljørepræsentanter, på byggepladsen.

AMK-B skal sikre, at et arbejdsmiljøopstartsmøde afholdes inden, at den enkelte arbejdsgiver påbegynder arbejdet på byggepladsen. Deltagelsen skal dokumenteres.

AMK-B skal på møderne orientere om byggepladsens forhold, herunder:

1. Banedanmarks aftaler om fællesområder, jf. bilag til PSS
2. Anvendelse af PSS, herunder gennemgang af PSS-bilag
3. Deltagelse i sikkerhedsmøder
4. Deltagelse i sikkerhedsrunderinger
5. Underretning om anvendelse af underentreprenører
6. Håndtering af arbejdsulykker og nærved-arbejdsulykker
7. Besøg og evt. reaktioner fra Arbejdstilsynet og tilbagemelding til samme
8. Banedanmarks politik for alkohol samt andre rusmidler
9. Lovpligtige certifikater og uddannelser
10. Sprog og udenlandsk arbejdskraft
11. Regler omkring arbejdstøj/arbejdsfodtøj
12. Beredskab, redning, flugtveje og førstehjælp

## Sikkerhedsmøder, herunder koordinerende sikkerhedsmøder

Sikkerhedsmøder er møder mellem AMK-B, Entreprenøren (samt eventuelle underentreprenører) og enkeltmandsvirksomheder i det enkelte projekt, og er en koordinering af blandt andet adgangsveje, fællesarealer og SFA.

Koordinerende sikkerhedsmøder afholdes efter behov, når flere delprojekter eller selvstændige projekter forekommer på samme tid og sted. (Eksempelvis ved fælles arbejdspladser, adgangsveje eller lagerpladser.)

### Sikkerhedsmøder

Pligter i forbindelse med sikkerhedsmøderne:

1. AMK-B indkalder, afholder samt skriver referat fra sikkerhedsmøderne. Møderne afholdes minimum hver 14. dag
2. AMK-B skal invitere Entreprenører og sikkerhedsrepræsentanter (herunder underentreprenører og enkeltmandsvirksomheder), samt medlemmerne af arbejdsmiljøorganisationerne i projektet, som aktuelt er på pladsen eller har arbejde på projektet indenfor de kommende 14 dage
3. AMK-B gennemgår den opdaterede tidsplan, SFA identificeret i tidsplanen samt byggepladstegninger på mødet
4. AMK-B følger op og dokumenterer aftaler indgået på de koordinerende sikkerhedsmøder
5. AMK-B distribuerer referater til alle indkaldte mødedeltagerne, herunder Banedanmark, arbejdsgiverne eller disses repræsentanter samt medlemmerne af arbejdsmiljøorganisationerne på projektet
6. Ved arbejdsulykker – eller når der indgås aftale herom med Banedanmark – afholder og følger AMK-B op på ekstraordinære sikkerhedsmøder
7. AMK-B taler med arbejdsgiverne om nærved-arbejdsulykker på de ordinære sikkerhedsmøder

Dagsorden og referat for sikkerhedsmødet gennemføres på Banedanmarks paradigmer.

### Koordinerende sikkerhedsmøder

Gennemførelse af koordinerende sikkerhedsmøder skal ske, når flere delprojekter eller selvstændige projekter forekommer på samme tid og sted.

Det er AMK-B fra hovedprojektet, der faciliterer og indkalder til det koordinerende sikkerhedsmøde. Entrepriselederen og AMK-B fra delprojekter og selvstændige projekter skal deltage på mødet.

AMK-B, som faciliterer mødet, skriver referat og sender ud til entrepriselederen og de andre AMK-B’er.

## Sikkerhedsrunderinger på byggepladsen/arbejdsområderne

AMK-B indkalder, gennemfører og dokumenterer en sikkerhedsrundering med Entreprenøren minimum hver 14. dag.

Sikkerhedsrunderingens observationer skal distribueres til alle involverede parter i projektet hurtigst muligt og senest 48 timer efter runderingen.

AMK-B skal sikre og dokumentere opfølgning på observationer samt dokumentere, at aftaler med arbejdsgiverne om fællesområderne bliver overholdt.

Banedanmarks paradigme for runderinger skal benyttes til dokumentation af observationer.

AMK-B følger endvidere op på, om Entreprenøren håndhæver egne ugentlige sikkerhedsrunderinger samt fremsender rapport efter runderingen, jf. Bilag 7 - *Arbejdsmiljøkrav – ved Hovedentrepriser,* punkt 2.1.1.

## Afgrænsning af byggepladsen

AMK-B skal sikre byggepladsens afgrænsning, herunder særligt spærring mellem kørende og gående, i henhold til byggepladstegningerne i PSS.

AMK-B skal, i samarbejde med Banedanmark, træffe de nødvendige foranstaltninger, så kun beføjede personer får adgang til byggepladsen.

## Beredskabsplan og øvelser

AMK-B koordinerer øvelser i forbindelse med beredskabsplan og akutindsats ved brand, og andre trusler mod de ansattes sikkerhed og sundhed, hvis kompleksiteten i projektet tilsiger det.

AMK-B skal overveje, om der er behov for angivelse af flere adgangs-/flugt- og redningsveje, samt overveje hvilke redningsformer der kan være nødvendiges, som eksempelvis højde-redning, tunneller, udgravninger og tilgang fra eksempelvis bil, helikopter, båd.

AMK-B skal ligeledes overveje, om der er behov for særlige/specifikke aftaler med den lokale beredskabschef i forbindelse med beredskabsplaner.

AMK-B skal undersøge om arbejdsgiverne på pladsen har ansatte, som er uddannet førstehjælpere.

# Arbejdstilsynet

AMK-B er Banedanmarks repræsentant ved besøg fra Arbejdstilsynet (og andre myndigheder med relation til sikkerhed og sundhed).

AMK-B skal straks orientere Banedanmarks byggeledelse og AMK-tilsyn om besøg, reaktioner og afgørelser fra Arbejdstilsynet. Al korrespondance med Arbejdstilsynet skal aftales nærmere med Banedanmark.

AMK-B skal på førstkommende koordinerende sikkerhedsmøde orientere om besøg fra Arbejdstilsynet. Som en del af sikkerhedsmøde-referatet skal AMK-B indsætte dokumentation fra Arbejdstilsynets besøg.

AMK-B skal i samarbejde med AMK-tilsynet følge op på påbud fra Arbejdstilsynet, givet til Banedanmark.

Kopi af afgørelser skal sendes til Banedanmarks projektleder og til Banedanmarks arbejdsmiljøafdeling samt til AMK-tilsynet.

# Arbejdsulykker og arbejdstimer

Nærværende afsnit skal læses i sammenhæng med afsnittet om ”Arbejdsulykker og arbejdstimer” i Bilag 7 *Arbejdsmiljøkrav – ved Hovedentrepriser.*

AMK-B skal i tilfælde af arbejdsulykker straks sikre, at byggeledelsen i Banedanmark og AMK-tilsynet informeres i henhold til byggepladsens beredskabsprocedure.

AMK-B skal understøtte og være med til at sikre, at der sker rapportering fra alle arbejdsgivere på pladsen vedrørende centrale arbejdsmiljødata. AMK-B skal sikre, at disse data, som arbejdsgiveren har indregistreret, jf. Bilag 7 *Arbejdsmiljøkrav – ved Hovedentrepriser,* fremgår af referaterne fra sikkerhedsmøderne.

AMK-B skal efterspørge, om arbejdsgiver efter arbejdsulykken har undersøgt og iværksat korrigerende handlinger til forebyggelse af nye hændelser.

I tilfælde af arbejdsulykker eller nærved-arbejdsulykker skal AMK-B vurdere, hvorvidt det kan tages op på næstkommende sikkerhedsmøde, eller om det giver anledning til, at der afholdes et ekstraordinært sikkerhedsmøde. Såfremt der afholdes et ekstraordinært sikkerhedsmøde, skal dette afholdes snarest muligt med deltagelse af de – på tidspunktet for arbejdsulykken – tilstedeværende arbejdsgivere samt medlemmerne af arbejdsmiljøorganisationerne i projektet.

# Arbejdsmiljøjournal

Arbejdsmiljøjournalen udfærdiges med baggrund i arbejdsmiljøloggen, så den kan overdrages til Infrastruktur efter projektets færdiggørelse.

AMK-B skal afslutningsvist sikre, at de ændringer der er foretaget i projektmaterialet i udførelses­fasen, og som har betydning for den senere drift, indarbejdes i Arbejdsmiljøjournalen.

Arbejdsmiljøloggen konverteres til arbejdsmiljøforhold, der kun vedrører drift og vedligeholdelse; Arbejdsmiljøjournalen.

I forbindelse med projektets aflevering skal Arbejdsmiljøjournalen indgå i afleveringsmaterialet. AMK-B skal i den forbindelse ændre overskriften Arbejdsmiljølog til Arbejdsmiljøjournal.