|  |
| --- |
| \\SOSA\Data\Informatique Sverige\Kunder\Banedanmark\Nyt design, efterår 2020\Grafik\Rapport forside\bane\bane_hvid.gif\\SOSA\Data\Informatique Sverige\Kunder\Banedanmark\Nyt design, efterår 2020\Grafik\Rapport forside\Fotos\1.jpg |
|  |
| Bilag 8  Procedure for behandling af ekstrakrav  NFBR0467 - Oslo Plads Syd trappe til perron og spor 12 |

**Indhold**

1 Formål 3

2 Baggrund for bilaget 4

3 Tiltag, der kan minimere antallet af uafklarede forhold 5

3.1 Arbejdsplan for kommende arbejder 5

3.2 Orientering og tilkaldelse af Banedanmark 5

3.3 Arbejdsnotat 5

# Formål

Bilaget har til formål at anvende Entreprenørens og Banedanmarks ressourcer effektivt og konstruktivt samt skabe en fælles forståelse for håndtering af eventuelle ekstrakrav.

Bilagets retningslinjer for behandling af ekstrakrav vil i høj grad medvirke til:

* At sikre et godt og konstruktivt samarbejde om gennemførelsen af opgaven
* At alle uforudsete forhold straks håndteres gennem klar og tydelig kommunikation
* At minimere de samlede omkostninger til drøftelse af de ekstraarbejder, der kommer
* At sikre begge parters naturlige og rimelige interesser
* At sikre sporbaheden og gennemsigtighed
* At sikre, at ekstraarbejder adviseres og krav fremsendes snarest muligt efter udførelsen

# Baggrund for bilaget

At begrænse parternes brug af ressourcer til drøftelse af ekstrakrav, herunder

* om en ydelse er kontraktarbejde eller en ekstraydelse
* om der er uklarheder
* om en ydelse er eller har været nødvendig
* om grundlaget og prisen for et ekstrakrav er dokumenteret
* om arbejdet er bestilt af bygherren
* om arbejdets omfang er estimeret inden igangsættelse
* om arbejdet forsinkes af ekstraarbejder
* om årsagen til forsinkelsen

Derfor skal alle forhold, der kan påvirke arbejdets udførelse, kommunikeres straks efter de kommer til kendskab.

# Tiltag, der kan minimere antallet af uafklarede forhold

Bilaget præciserer herunder, hvordan parterne i nærværende projekt skal minimere antallet af uafklarede forhold og dermed spare betydelige ressourcer.

## Arbejdsplan for kommende arbejder

Nøje planlægning af arbejder skal ske ved udarbejdelse af en arbejdsplan (jf. Bilag 3 – *Planer og opfølgning for tid, økonomi, kvalitet og sikkerhed*), idet der er en formodning for, at planlægningen vil afdække evt. uklarheder, der kræver Banedanmarks stillingtagen.

Hvis sådanne forhold afdækkes, skal Banedanmark straks underrettes.

Forhold, som efter Entreprenørens opfattelse, vil medføre krav om ekstrabetaling, skal altid opgøres på et arbejdsnotat, som udarbejdes straks i fællesskab med tilsynet/byggeledelsen, og som evt. kan være bilagt en kravadvisering, jf. punkt 3.3 nedenfor.

Ved andre forhold, der ikke medfører ekstrakrav, men som Entreprenøren bliver opmærksom på, anvendes Tekniske Forespørgsler/Tilsynsnotat og/eller drøftelse på førstkommende byggemøde.

## Orientering og tilkaldelse af Banedanmark

Når Entreprenøren konstaterer forhold ”i marken”, der, efter Entreprenørens opfattelse kan udløse krav om ekstrabetaling, skal Entreprenøren straks give besked til bygherren. Entreprenøren skal altid søge at opnå bygherrens forudgående stillingtagen inden igangsættelse af arbejdet.

Entreprenøren skal i samarbejde med byggeledelsens tilsyn altid udfærdige et arbejdsnotat på stedet.

Hvis det er umuligt at udarbejde et arbejdsnotat på stedet og/eller sammen med tilsynet, skal Entreprenøren enten pr. mobil (lægge besked), sms eller mail orientere byggeledelsen om behovet for ekstraarbejdet.

Entreprenøren skal i givet fald altid udarbejde et arbejdsnotat, jf. pkt. 3.3 nedenfor.

Denne omgående besked er helt afgørende for, at Entreprenøren kan bevare kontinuiteten i udførelsen af arbejderne samt for, at Banedanmark sikres indsigt og indflydelse på håndteringen.

Efter orienteringen af byggeledelsen, skal Entreprenøren altid, og straks det er muligt, udarbejde et arbejdsnotat og uploade til den aftalte kommunikationsplatform. Samtidig med upload skal sende besked til byggeledelsen om at der er uploadet et arbejdsnotat.

## Arbejdsnotat

Arbejdsnotater skal nummereres fortløbende af byggeledelsen og skal som minimum indeholde:

1. Beskrivelse af og behovet for ekstraarbejdet.
2. Redegørelse for faktiske forhold, opmåling, skitsetegning, fotodokumentation fx ortofoto mv.
3. Specifikation af skønnet omfang og værdi, herunder som minimum opgørelse af skønnede, nødvendige arbejdstimer samt skønnet nødvendigt materiel og materialer.
4. Redegørelse for hvorvidt ændrings-/ekstraarbejdet giver anledning til krav om tidsfristforlængelse eller ej, og i givet fald, i hvilket omfang. Undlades det at angive krav om tidsfristforlængelse, vil arbejdet ikke indgå i en vurdering heraf.
5. Dokumentation i form af eksempelvis før- og efterregistreringer, mængdeangivelser for materialer, herunder vejesedler, specificerede dags-/timesedler for mandskab og materiel (som minimum skal der af dags-/timesedlerne fremgå dato, tidsrum og arbejdsbeskrivelse for det udførte arbejde), fakturaer fra Underentreprenører, fotoregistrering og/eller indmåling.
6. Oplysning omeventuelle uenigheder mellem parterne og/eller beslutninger, der udskydes til senere afklaring, jf. nedenfor.

Arbejdsnotatet skal underskrives af Entreprenøren og Banedanmark som dokumentation for, at der er enighed mellem parterne om, at arbejdet skal udføres.

Det underskrevne arbejdsnotat betyder således ikke, at der er enighed om arbejdets økonomi og/eller hvem der skal betale for arbejdet. Er det ikke muligt at opnå enighed om f.eks. arbejdets økonomi og/eller hvem der skal betale for arbejdet, registreres uenighederne i arbejdsnotatet, eller det angives om visse punkter udskydes til senere afklaring, inden arbejdsnotatet underskrives.

De endelige økonomiske og tidsmæssige konsekvenser af arbejdsnotatet aftales efterfølgende mellem Banedanmark og Entreprenørens projekt-/entrepriseleder i henhold til nedenstående bemyndigelsesregler:

|  |  |
| --- | --- |
| Administrerende direktør og økonomidirektør: | Ingen øvre grænse. |
| Medlemmer af direktionen: | Aftaler op til 30 mio. kr. |
| Områdedirektør: | Aftaler op til 20 mio. kr. |
| Anlægschef | Aftaler op til 10 mio. kr. |
| Projektchef: | Aftaler op til 10 mio. kr. |
| Projektleder: | Aftaler op til 5 mio. kr. |
| Byggeleder: | Oplyses ved kontraktopstart |
| Eksterne: | Ingen bemyndigelse |