|  |
| --- |
| \\SOSA\Data\Informatique Sverige\Kunder\Banedanmark\Nyt design, efterår 2020\Grafik\Rapport forside\bane\bane_hvid.gif\\SOSA\Data\Informatique Sverige\Kunder\Banedanmark\Nyt design, efterår 2020\Grafik\Rapport forside\Fotos\1.jpg |
|  |
| Bilag 2  Bygherreleverancer  NFBR0467 - Oslo Plads Syd trappe til perron og spor 12 |

**Indhold**

1 Bygherreleverancer 3

1.1 Levering af bygherreleverancer 3

1.2 Afhentning af bygherreleverancer 3

1.3 Transport og af- og pålæsning 3

1.4 Modtagekontrol af bygherreleverancer 3

1.5 Hjælpematerialer mv. (lademittel) 4

1.6 Opbevaring af bygherreleverancer 4

1.7 Returnering af bygherreleverancer 4

2 Skema over materialer, der leveres som bygherreleverance, samt særlige forhold for disse 5

# Bygherreleverancer

I entreprisen medgår materialer som angivet i bygherreleverancelister. Entreprenørens ansvar og forpligtelser er angivet i nærværende bilag.

* Bygherreleverancelisten findes i Bilag 2.1

Efter kontraktindgåelse får entreprenøren udleveret varemodtagelseskopier af Banedanmarks indkøbs- og omlagringsordrer, hørende til bygherreleverancerne. Entreprenøren får dermed overdraget ansvaret for håndtering af bygherreleverancerne.

Af varemodtagelseskopien vil det fremgå, om materialerne leveres på en nærmere specificeret adresse eller om materialerne skal afhentes på en nærmere specificeret adresse, jf. nedenfor.

## Levering af bygherreleverancer

Leveringsterminer og leveringsadresse er angivet på de udleverede varemodtagelseskopier. Hvis der for visse materialer er særlige forhold omkring levering, er det beskrevet i skemaet nedenfor. Foreligger der en forsinkelse af en bygherreleverance, skal entreprenøren straks meddele det til byggeledelsen.

## Afhentning af bygherreleverancer

Leveringsterminer og afhentningsadresse er angivet på de udleverede varemodtagelseskopier. I forbindelse med afhentning kan vareudlevering kun ske mod fremvisning af varemodtagelseskopi. Hvis der for visse materialer er særlige forhold omkring afhentning, er det beskrevet i skemaet nedenfor. Alle ændringer i forbindelse med afhentning af bygherreleverancer skal aftales med byggeledelsen.

Banedanmarks lager i Hedehusene, Baldersbuen 2, 2640 Hedehusene har åbent alle hverdage 07.00 – 14.15.

## Transport og af- og pålæsning

Al transport og af- og pålæsning af materialer i forbindelse med bygherreleverancer udføres af Entreprenøren, herunder:

* Transport af materialer fra afhentningssted til oplægsplads/byggeplads/indbygningssted.
* Aflæsning af alle materialer
* Transport af materialer fra byggeplads/oplagsplads til indbygningssted

## Modtagekontrol af bygherreleverancer

For hver leverance/delleverance skal Entreprenøren kvittere for modtagelsen, samt foretage modtagekontrol. Kvitterede varemodtagelseskopier og eventuelle følgesedler skal afleveres til byggeledelsen senest 24 timer efter varen er leveret og modtaget.

Entreprenøren skal ved modtagelse kontrollere:

* Om der er synlige skader på materialer og/eller emballage
* Om materialer er leveret i forudsat mængde og kvalitet
* Om følgeseddel og varemodtagelseskopi stemmer overens

Hvis en leverance/delleverance er mangelfuld ved leveringen, skal entreprenøren uden ugrundet ophold, efter at forholdet er konstateret, meddele dette til byggeledelsen. Ved mangelfuld leverance skal endvidere fremsendes dokumentation for manglen til brug for reklamation.

Banedanmark har fra leverandøren af bygherreleverancen modtaget dokumentation i form af værkscertifikat mv., og entreprenøren vil derfor ikke modtage dokumentation sammen med leverancen.

## Hjælpematerialer mv. (lademittel)

Det er entreprenørens ansvar at returnere hjælpematerialer, herunder strøer, surringsgrej, paller, rammer, tromler mv., medmindre andet aftales med byggeledelsen. Tid og sted for returnering aftales med byggeledelsen, for hver ordre. Returnering af hjælpematerialer sker for entreprenørens regning. Manglende eller beskadigede hjælpematerialer erstattes af entreprenøren.

Hvis der for visse hjælpematerialer er særlige forhold omkring returnering, er det beskrevet i skemaet nedenfor.

## Opbevaring af bygherreleverancer

Bygherreleverancer skal opbevares forsvarligt og efter gældende anvisninger. Forringes, ødelægges eller bortkommer bygherreleverancer eller dele heraf efter entreprenørens modtagelse, skal entreprenøren for egen regning sørge for erstatningsmaterialer til levering af kontraktmæssig ydelse.

## Returnering af bygherreleverancer

Ved afslutning af arbejdet skal entreprenøren efter byggeledelsens nærmere anvisning oplægge eller bortskaffe de eventuelt tiloversblevne materialer leveret som bygherreleverance. Entreprenøren skal udarbejde en plan for hvorledes materialerne vil blive pakket og transporteret til oplægningsplads eller bortskaffelsesplads. Planen skal godkendes af byggeledelsen.

Returnering/bortskaffelse af materialerne sker på Banedanmarks regning, efter nærmere aftale med byggeledelsen.

# Skema over materialer, der leveres som bygherreleverance, samt særlige forhold for disse

|  |  |  |
| --- | --- | --- |
| **Materiale** | **Antal** | **Bemærkninger** |
| C-klemmer   * 50 kvadrat | Se Bilag 2.1 | C-klemmer leveres i papkasser  Leveres til entreprenørens adresse. |
| Kabelsko for 50 Al kl. 5  Og krympeflex | Se Bilag 2.1 | Leveres til entreprenørens adresse.  Leveres i papkasser |
| Afgreningsmuffer for 50 kvadrat Al kabler | Se Bilag 2.1 | Leveres til entreprenørens adresse  Leveres i papkasser |
| Potentialudligningskabler:   * 50 kvadrat Al kl 5 | Se Bilag 2.1 | Leveres til entreprenørens adresse.  Leveres på tromle |